नई दिल्ली : 2019 के आम चुनाव में दो-तिहाई बहुमत से जीतने की तैयारी में जुटी भाजपा ने मोदी सरकार की योजनाओं का प्रचार और तीन साल की उपलब्धियों का गुणगान करने के लिए बीजेपी ने व्यापक योजना बनाई है. पार्टी के 450 से ज्‍यादा नेता 25 मई से 15 जून तक देश के 900 जगहों का दौरा कर सरकार की योजनाओं और उपलब्धियों का बखान करेंगे. इस आयोजन की महत्ता को इसीसे समझा जा सकता है कि खुद प्रधानमंत्री मोदी 26 मई को गुवाहाटी में रैली को संबोधित करेंगे, तो पार्टी अध्‍यक्ष अमित शाह त्रिवेंद्रम और गंगटोक के कार्यक्रमों में शिरकत करेंगे.